polyglot-tagger/wikipedia-language-snippets-filtered huggingface dataset:
ഇദ്ദേഹം ഒരു വായനപ്രിയനായിരുന്നു. ഇംഗ്ലണ്ടിൽ നിന്ന് ധാരാളം പുസ്തകങ്ങൾ ഇദ്ദേഹം വരുത്തുകയുണ്ടായി. മരണശേഷം ഈ പുസ്ത്കങ്ങൾ ഇദ്ദേഹം പാച്ചിയപ്പ കോളേജ് ലൈബ്രറിക്ക് സംഭാവന നൽകി. മദ്രാസ് കോസ്മോപോളിറ്റൺ ക്ലബിന്റെ സ്ഥാപകരിൽ ഒരാളായിരുന്നു ഇദ്ദേഹം. ക്ലബിന്റെ ആദ്യ സെക്രട്ടറിയും ഇദ്ദേഹമായിരുന്നു.
1887-ൽ രാമയ്യങ്കാർ ദിവാൻ സ്ഥാനം രാജിവയ്ക്കുകയും പെൻഷൻ പറ്റി മദ്രാസിലേയ്ക്ക് മടങ്ങുകയും ചെയ്തു. മതപഠനത്തിനായാണ് ഇദ്ദേഹം തന്റെ അവസാന കാലം വിനിയോഗിച്ചത്. പെട്ടെന്നുണ്ടായ അസുഖത്തെ‌ത്തുടർന്ന് 1887 മേയ് 10-ന് ഇദ്ദേഹം മരണമടഞ്ഞു.
പരമ്പരാഗത അയ്യങ്കാർ കുടുംബത്തിലാണ് ഇദ്ദേഹം ജനിച്ചത്. മൂന്നു മക്കളിൽ ഇളയവനായിരുന്നു ഇദ്ദേഹം. ബ്രിട്ടീഷ് ഈസ്റ്റ് ഇൻഡ്യ കമ്പനിയുടെ ഗുമസ്തനും രേഖാസൂക്ഷിപ്പുകാരനുമായിരുന്നു ഇദ്ദേഹത്തിന്റെ അച്ഛൻ.
തിരുവിതാംകൂറിൽ താലൂക്ക് ഓഫീസുകളെ മുൻകാലങ്ങളിൽ മണ്ഡപത്തും വാതിൽ എന്നാണ്‌ വിളിച്ചിരുന്നത്. ഇദ്ദേഹമാണ്‌ ഈ പേരു മാറ്റി താലൂക്ക്‌ ഓഫീസ്‌ എന്നാക്കിയത്‌.
പശ്ചിമഘട്ട സംരക്ഷണത്തിനായി കാസർഗോഡു മുതൽ തിരുവനന്തപുരം വരെ 2014 ഏപ്രിൽ 10 മുതൽ മെയ് 31വരെ ബോധവത്കരണ പദയാത്ര നടത്തുമെന്ന് ദയാ ബായ് അറിയിച്ചു. പ്രകൃതി സംരക്ഷണവും പശ്ചിമഘട്ട വിനാശത്തിലൂടെ പാർശ്വവത്കരിക്കപ്പെട്ടവരുടെ ദുരന്തപൂർണമായ ഭാവിയെയും ജനസമക്ഷം കൊണ്ടുവരികയായിരുന്നു ഈ യാത്രയുടെ ലക്ഷ്യം. അട്ടപ്പാടി മേഖലയിൽ ആദിവാസികൾ നേരിടുന്ന ദുരിതങ്ങളുടെ മൂലകാരണം ഭരണകൂടത്തിന്റെ അവഗണനയും സ്ഥാപിത താത്പര്യക്കാരുടെ ചൂഷണവുമാണെന്നും ആദിവാസികളുടെ കൃഷിഭൂമി സ്വകാര്യവ്യക്തികളുടെ കരങ്ങളിലെത്തിയതുമാണ് അട്ടപ്പാടിയിലെ ആദിവാസികളുടെ പ്രശ്‌നമെന്നും ദയാ ബായ് അഭിപ്രായപ്പെട്ടു. പ്രകൃതിജീവനത്തിൽ നിന്ന് അന്യംനിൽക്കേണ്ടി വന്നതിനാൽ അട്ടപ്പാടിയിലെ ആദിവാസികൾ പോഷകാഹാരക്കുറവു മൂലം മരണഭീഷണിയിലാണെന്നും അട്ടപ്പാടിയിൽ അമിത മദ്യ ഉപഭോഗമുണ്ടെന്നുള്ളത് പ്രശ്‌നത്തെ വഴിതിരിച്ചുവിടാനുള്ള ശ്രമമാണെന്നും ദയാബായി നിലപാടെടുത്തു. ഗോത്രവിഭാഗക്കാർക്ക് കൃഷിഭൂമിനൽകി കാർഷികവൃത്തിയിൽ വ്യാപൃതരാക്കുകയാണ് ചെയ്യേണ്ടതെന്ന് ദയാ ബായി അഭിപ്രായപ്പെട്ടു.
പതിനൊന്നാം ക്ലാസ്സ്‌ കഴിഞ്ഞതോടെ പഠനം നിർത്തിയ മേഴ്സി, കന്യാസ്ത്രീയാകാൻ തീരുമാനിച്ച് ബീഹാർ ഹസാരിബാഗ് ഹോളി കോൺവെന്റിൽ ചേർന്നു. പതിനാറാം വയസ്സിലാണ് മേഴ്സി അവിടെയെത്തുന്നത്. സഭാക്കുള്ളിലെ ആഡംബരത്തിൽ മനം മടുത്ത അവർ കന്യാസ്ത്രീ പരിശീലനം ഉപേക്ഷിച്ചുകൊണ്ട് ആദിവാസികൾക്കിടയിൽ പ്രവർത്തിക്കാനായി മഠത്തിൽ നിന്ന് പുറത്തിറങ്ങി.ബീഹാറിലെ പലാമ ജില്ലയിലെ ഗോത്രവർഗ്ഗമേഖലയായ മഹോദയിൽ ഒന്നരവർഷം അധ്യാപികയായി ജോലി ചെയ്തു.തുടർന്ന് ജബൽപൂരിലെ ഇംഗ്ലീഷ്‌ മീഡിയം സ്കൂളിൽ ഒന്നരക്കൊല്ലം അധ്യാപികയായി. യുദ്ധസമയത്ത്‌ ബംഗ്ലാദേശ്‌ അഭയാർത്ഥികളുടെ സേവനത്തിനായി ബംഗ്ലാദേശിലെത്തി.മുംബൈയിലെ ഗ്രാമങ്ങളിലും ദൽഹിയിലും ആന്ധ്രായിലെയും ഹരിയാനയിലെയും ദുരിതാശ്വാസ പുനർ നിർമ്മാണക്യാമ്പുകളിലുമായി എട്ടുവർഷം ചെലവഴിച്ചു.
കോട്ടയം ജില്ലയിൽ മീനച്ചിൽ താലൂക്കിലെ പാലായ്ക്കു സമീപമുള്ള പൂവരണിയിൽ പുല്ലാട്ട് മാത്യുവിന്റെയും ഏലിക്കുട്ടിയുടെയും 14 മക്കളിൽ മൂത്തമകളായി ജനിച്ചു. കന്യാസ്ത്രീ ആവാനായിരുന്നു അവരുടെ ആഗ്രഹം. മധ്യപ്രദേശിലെ അവഗണിക്കപ്പെട്ട വിദൂരഗ്രാമങ്ങളിലെ ആദിവാസി വിഭാഗത്തിന്റെ ജീവിത നിലവാരം ഉയർത്തുന്നതിന് വളരെയധികം സഹായിച്ചു. നർമദ ബച്ചാവോ ആന്ദോളൻ ചെങ്ങറ പ്രക്ഷോഭം എന്നിവയുമായി ബന്ധപ്പെട്ടും ദയാബായി പ്രവർത്തിച്ചിട്ടുണ്ട്.
കന്യാസ്ത്രീയാവാൻ ബിഹാറിലെ ഹസാരിബാഗ് കോൺവെന്റിലെത്തിയ പതിനാറുകാരി മേഴ്‌സിമാത്യുവിൽനിന്ന് ദയാബായി എന്ന സാമൂഹിക പ്രവർത്തകയിലേക്കുള്ള പരിവർത്തനത്തിന്റെ നാൾവഴിയായ 'ഒറ്റയാൾ ‍' എന്ന ഡോക്യുമെന്ററി
മദ്ധ്യപ്രദേശിലെ ആദിവാസികൾക്കിടയിൽ പ്രവർത്തിക്കുന്ന കേരളത്തിൽ നിന്നുള്ള സാമൂഹികപ്രവർത്തകയാണ് ദയാബായി എന്ന മേഴ്സി മാത്യു. മദ്ധ്യപ്രദേശിലെ ഗോണ്ട് ഗോത്രജനതയ്ക്കിടയിൽ സേവനപ്രവർത്തനങ്ങൾ നടത്തിവരുന്നു. മധ്യപ്രദേശിലെ ചിന്ദവാര ജില്ലയിലെ ബരുൽ ഗ്രാമത്തിലാണ് അവർ താമസിക്കുന്നത്.
ഷൈനി ജേക്കബ് ബെഞ്ചമിൻ സംവിധാനം ചെയ്ത് 'ഒറ്റയാൾ' ദയാ ബായിയേ കുറിച്ചുള്ള ഒരു മണിക്കൂർ ദൈർഘ്യമുള്ള ഡോക്യുമെന്ററിയാണ്. പ്രമുഖ ചലച്ചിത്ര നടി നന്ദിത ദാസ് പറയുന്നത് തനിക്ക് വളരെയധികം പ്രചോദനം നൽകിയ ഒരാളാണ് ദയാ ബായ് എന്നാണ്.
കൊച്ചുകൊട്ടാരം പ്രൈമറി സ്കൂൾ, വിളക്കുമാടം സെന്റ്‌ജോസഫ് ഹൈസ്‌കൂൾ എന്നിവിടങ്ങളിലായിരുന്നു പ്രാഥമിക വിദ്യാഭ്യാസം.ജീവശാസ്ത്രത്തിൽ ബിരുദം നേടിയ ശേഷം ബോംബെ സർവ്വകലാശാലയിൽ നിന്ന് എം.എസ്‌.ഡബ്ല്യുവും നിയമവും പഠിച്ചു.
മൂപ്പെത്തിയ കായ്കളാണ് സംസ്കരണത്തിന് ഉപയോഗിക്കുന്നത്. മുർച്ചയുള്ള കത്തി ഉപയോഗിച്ച് കായ്കൾ നെടുകെ കീറി കുരു നീക്കം ചെയ്യണം. ചുണ്ണാമ്പ് വെള്ളത്തിൽ കലക്കി തെളിയൂറ്റിയെടുത്ത ലായനിയിൽ പൊടിയുപ്പ് ചേർക്കണം. ലായനിയിൽ കായ്കൾ എട്ടുമണിക്കൂറോളോളം ഇട്ടുവച്ച ശേഷം പുറത്തെടുത്ത് മൂന്ന് നാല് പ്രാവശ്യം നന്നായി കഴുകണം. ചുണ്ണാമ്പ് വെള്ളത്തിലിട്ടുവയ്ക്കുമ്പോൾ ഇതിന്റെ കറ ഇല്ലായായി കൂടുതൽ നാൾ ഈ പഴം സൂക്ഷിച്ച് വയ്ക്കാൻ സഹായിക്കുന്നു. പിന്നീട് കഴുകിയെടുത്ത കായ്കൾ കിഴി കെട്ടി 5 മിനുട്ട് തിളച്ച വെള്ളത്തിൽ മുക്കണം. ശേഷം ഗാഡ പഞ്ചസാരലായനിയിൽ കായ്കളിട്ട് ഒരു മിനിറ്റോളം തിളയ്പ്പിക്കണം.ഈ സമയം നല്ല ചുവപ്പുനിറം കിട്ടാനായി കൃത്രിമ കളർ ചേർക്ക്കുന്നു. അടുത്ത ദിവസം ഈ പഞ്ചസാര ലായനിയിൽ കുറച്ച് കൂടി പഞ്ചസാര ചേർത്ത് ഗാഡത കൂട്ടി തിളപ്പിക്കണം, ഇത് അഞ്ച് ദിവസത്തോളം ചെയ്താൽ ബേക്കറിച്ചെറി ഉണ്ടാക്കാം.
ഇത്തരത്തിൽ സംസ്കരിച്ചെടുത്ത് മാത്രം ഉപയോഗിക്കാവുന്ന ഇനത്തിനു പുറമേ, സ്വതേ മധുരമുള്ള പഴം ഉണ്ടാകുന്ന ഒരിനം ചെറിയും ഉണ്ട്.
അച്ചാറിടാൻ പറ്റിയ ചെറിയ കായകൾ ഉണ്ടാകുന്ന ഒരു മുൾച്ചെടിയാണ് കാര. കരിമുള്ളി, കരണ്ടിപ്പഴം, കാരക്ക, ചെറി,കരോണ്ട, കറുത്തചെറി എന്നെല്ലാം ഇത് അറിയപ്പെടുന്നു. . ധാരാളം ഇരുമ്പും ജീവകം സി യും അടങ്ങിയിട്ടുണ്ട് ഈ കായകളിൽ. പച്ച നിറമുള്ള കായ വിളയുമ്പോൾ ചുവക്കും. ഇലയും കായും ഔഷധഗുണമുള്ളവയാണ്. നിറയെ പടലമുള്ള വേരുകൾ മണ്ണൊലിപ്പ് തടയാൻ പര്യാപ്തമായവയാണ്. ഇലകൾ പട്ടുനൂൽപ്പുഴുക്കൾക്ക് ഭക്ഷണമായി നൽകാറുണ്ട്, ചതച്ച വേര് ഈച്ചകളെ അകറ്റാൻ ഉപയോഗിക്കാറുണ്ട്. ഇന്ത്യയിൽ എല്ലായിടത്തും വന്യമായി വളരുന്നുണ്ട്
വരണ്ട പ്രദേശങ്ങളിൽ ധാരാളമായി വളരുന്ന മുൾച്ചെടി വിഭാഗം ആണ് . പഴങ്ങൾ ചെറിപ്പഴത്തോട് സാമ്യം .ചെറിയ ചുവന്ന കുലകൾ ആയ പഴങ്ങൾ അച്ചാർ, ജാം, ജെല്ലി എന്നിവയുണ്ടാക്കാൻ ഉപയോഗിക്കുന്നു. വളരുന്ന ഒരിനം വലിയ കുറ്റിച്ചെടിയാണ് കാര. ബേക്കറിയിൽ നിന്നും ലഭിക്കുന്ന ചുവന്ന ചെറിപ്പഴം ഉണ്ടാക്കാനുപയോഗിക്കുന്ന പഴമാണ് കാര അഥവ കരോണ്ട . അപ്പോസൈനേസീ കുടുംബത്തിൽ പെടുന്ന ഇവയുടെ ശാസ്ത്രനാമം കരിസ്സ കരാൻഡസ് എന്നാണ്.
ആഗസ്ത് മാസാവസാനത്തോടെ പാകമാകുന്ന പഴങ്ങൾ ആദ്യം ഇളം മഞ്ഞ കലർന്ന ചുവപ്പും പിന്നീട് ചുവപ്പും മൂക്കുന്നതോടെ കറുപ്പും ആയി വരും .
അയൺ , വിറ്റാമിൻ -സി എന്നിവ ധാരാളമായി അടങ്ങിയിരിക്കുന്നു .വിത്ത് മുളപ്പിച്ചാണ് പുതിയ തൈകൾ ഉണ്ടാക്കുന്നു.
കേരളത്തിലെ ഒരു രജിസ്റ്റർ ചെയ്ത രാഷ്ട്രീയ കക്ഷിയാണ് കേരളാ കോൺഗ്രസ് . പരേതനായ ടി.എം. ജേക്കബ് രൂപീകരിച്ച രാഷ്ട്രീയ കക്ഷിയാണിത്. വിദ്യാഭ്യാസം, ജലസേചനം, സാംസ്കാരികം, പൊതുവിതരണം തുടങ്ങിയ വകുപ്പുകളുടെ മന്ത്രിയായിരുന്നു ടി.എം. ജേക്കബ്. 2011-ൽ ഇദ്ദേഹം മരിച്ച ശേഷം ജോണി നെല്ലൂർ ആണ് പാർട്ടി നയിച്ചിരുന്നത് . .ജോണി നെല്ലൂർ ഏതാനും അനുയായികളോടൊപ്പം ജോസഫ് ഗ്രൂപ്പിൽ ചേർന്നതിനെ തുടർന്ന് ശ്രീ .വാക്കനാട് രാധാകൃഷ്ണനെ ചെയർമാനായി തിരഞ്ഞെടുത്തു , ടി.എം. ജേക്കബിന്റെ ഭാര്യ ഡേയ്സി ജേക്കബ്‌ ആണ് പാർട്ടി വൈസ് ചെയർമാൻ.
2011-ലെ തിരഞ്ഞെടുപ്പിൽ ടി.എം. ജേക്കബ് പിറവത്തുനിന്നും വിജയിച്ചുവെങ്കിലും ജോണി നെല്ലൂർ അങ്കമാലിയിൽ നിന്ന് പരാജയപ്പെട്ടു. ടി.എം. ജേക്കബ് ഉമ്മൻ ചാണ്ടി മന്ത്രിസഭയിലെ ഭക്ഷ്യ സിവിൽ സപ്ലൈസ് മന്ത്രിയായി ചുമതലയേറ്റു. 2011 ഒക്റ്റോബർ 30-ന് ഇദ്ദേഹം മരിച്ചതിനെത്തുടർന്ന് മകൻ അനൂപ് ജേക്കബ് പിറവത്തുനിന്നും മത്സരിച്ചു ജയിച്ചു. ഇദ്ദെഹം കേരള യൂത്ത് ഫ്രണ്ട് എന്ന സംഘടനയുടെ സംസ്ഥാന പ്രസിഡന്റായിരുന്നു. ആദ്യ തവണ നിയമസഭയിലെത്തുന്ന അനൂപ് ജേക്കബിന് ഉമ്മൻ ചാണ്ടി മന്ത്രിസഭയിൽ മന്ത്രിസ്ഥാനം നൽകുകയുണ്ടായി.
കെ. എം. മാണിയുടെ നേതൃത്വത്തിലുള്ള കേരള കോൺഗ്രസ് പാർട്ടിയിൽ നിന്നും അഭിപ്രായവ്യത്യാസത്തെത്തുടർന്ന് 1993-ൽ ടി.എം. ജേക്കബ് - ജോണി നെല്ലൂർ, മാത്യൂ സ്റ്റീഫൻ, പി.എം. മാത്യു എന്നിവർ വിഭജിച്ച് പുതിയ കക്ഷിയുണ്ടാക്കാൻ തീരുമാനിക്കുകയായിരുന്നു. പി.എം. മാത്യൂ, മാത്യൂ സ്റ്റീഫൻ എന്നിവർ പിന്നീട് മാതൃസംഘടനയിലേയ്ക്ക് മടങ്ങി. എറണാകുളം ജില്ലയുടെ കിഴക്കൻ ഭാഗങ്ങളായ പിറവം, കൂത്താട്ടുകുളം, കണ്ണൂർ,ആലപ്പുഴ, കൊല്ലം, തിരുവനന്തപുരം എന്നീ ജില്ലകളിലെ പോക്കറ്റുകൾ എന്നിവിടങ്ങളിലാണ് പാർട്ടിക്ക് ശക്തിയുള്ള‌ത്.
1993 ഡിസംബർ 12-ന് കക്ഷി രൂപീകരിച്ചതുമുതൽ കേരള കോൺഗ്രസ് വിഭാഗം യു.ഡി.എഫിന്റെ ഭാഗമായിരുന്നുവെങ്കിലും 2005-ൽ ഉമ്മൻ ചാണ്ടിയുമായുള്ള അഭിപ്രായവ്യത്യാസത്തെത്തുടർന്ന് കെ. കരുണാകരന്റെ ഡെമോക്രാറ്റിക് ഇന്ദിര കോൺഗ്രസ് എന്ന കക്ഷിയിൽ ലയിക്കാനുള്ള തീരുമാനമെടുത്തു. 2006-ലെ തിരഞ്ഞെടുപ്പിൽ ഡി.ഐ.സി. ഐക്യജനാധിപത്യ മുന്നണിയുമായി സഖ്യമുണ്ടാക്കി തിരഞ്ഞെടുപ്പിൽ മത്സരിച്ചു. എൽ.ഡി.എഫുമായി പാർട്ടി സഖ്യമുണ്ടാക്കും എന്നായിരുന്നു പരക്കെ പ്രതീക്ഷിക്കപ്പെട്ടിരുന്നത്.
വിദ്യാർത്ഥി നേതാവ് എന്ന നിലയ്ക്കാണ് ഇദ്ദേഹം പൊതുരംഗത്തെത്തിയത്. അവിഭാജ്യ കേരള കോൺഗ്രസിന്റെ വിദ്യാർത്ഥി പ്രസ്ഥാനമായ കേരള സ്റ്റുഡന്റ്സ് കോൺഗ്രസ് ആയിരുന്നു ഇദ്ദേഹത്തിന്റെ സംഘടന. 26 വയസ്സിൽ ഇദ്ദേഹം കേരളത്തിലെ ഏറ്റവും പ്രായം കുറവുള്ള എം.എൽ.എ. ആയി മാറി. 1982-ൽ 32 വയസ്സ് പ്രായമുള്ളപ്പോൾ ഇദ്ദേഹം കേരളത്തിലെ വിദ്യാഭ്യാസമന്ത്രിയായി.
2006 സെപ്റ്റംബറിൽ പാർട്ടി പ്രസിഡന്റായ കെ. മുരളീധരനുമായുള്ള അഭിപ്രായവ്യത്യാസത്തെത്തുടർന്ന് ടി.എം. ജേക്കബും ഇദ്ദേഹത്തെ പിന്തുണയ്ക്കുന്നവരും ഡി.ഐ.സി.യിൽ നിന്ന് വിഘടിച്ച് കേരള കോൺഗ്രസ് കക്ഷി പുനരുജ്ജീവിപ്പിച്ചു. ഇവരെ ചെറിയ ഇടവേളയ്ക്കുശേഷം യു.ഡി.എഫിലേയ്ക്ക് തിരികെ സ്വീകരിക്കുകയുണ്ടായി.
ഒരു അമേരിക്കൻ അഭിനേത്രിയാണ് ജൂലിയ ഫിയോന റോബർട്ട്സ് . 1990-ലെ പ്രെറ്റി വുമൺ എന്ന ചിത്രം വൻവിജയമായതോടെ ഹോളിവുഡ് താരപദവിയിലെത്തി. എറിൻ ബ്രോക്കോവിച്ച് എന്ന ചിത്രത്തിലൂടെ മികച്ച നടിക്കുള്ള അക്കാഡമി അവാർഡ് നേടി. ബോക്സ് ഓഫീസിൽ ഏറ്റവും വിജയിച്ച നായികമാരിൽ ഒരാളാണ് ജൂലിയ 2001-ൽ ലേഡീസ് ഹോം ജേർണൽ തയ്യാറാക്കിയ അമേരിക്കയിലെ ഏറ്റവും ശക്തരായ വനിതകളുടെ പട്ടികയിൽ 11-ആമതെത്തി. ഒരു കാലഘട്ടത്തിൽ ലോകത്തിലെ തന്നെ ഏറ്റവുമധികം പ്രതിഫലം നേടുന്ന അഭിനേത്രിയായിരുന്നു. 2003-ൽ മോണോലിസ സ്മൈൽ എന്ന ചിത്രത്തിന് രണ്ടര കോടി ഡോളർ പ്രതിഫലം വാങ്ങി റെക്കോർഡിട്ടു. 2010-ലെ കണക്കനുസരിച്ച് 14 കോടി ഡോളറാണ് ഇവരുടെ ആസ്തി.
1987-ൽ ക്രൈം സ്റ്റോറി എന്ന ടെലിവിഷൻ പരമ്പരയുടെ ദി സർവൈവർ എന്ന എപ്പിസോഡിൽ അഭിനയിച്ചു. 1988 ഫെബ്രുവരി 12-ന് റിലീസ് ചെയ്ത സാറ്റിസ്ഫാക്ഷൻ എന്ന ചിത്രത്തിലൂടെയാണ് ആദ്യമായി വെള്ളിത്തിരയിലെത്തിയത്. (1987-ൽ ചിത്രീകരിച്ച എന്ന ചിത്രത്തിൽ സഹോദരൻ എറിക്കിനോടൊപ്പം ഒരു ചെറിയ വേഷത്തിലഭ്നയിച്ചിരുന്നുവെങ്കിലും, ആ ചിത്രം റിലീസ് ചെയ്തത് 1989-ൽ മാത്രമാണ്.) മിസ്റ്റിക്ക് പിസ എന്ന ചിത്രത്തിലെ പ്രകടനത്തിലൂടെ പ്രേക്ഷകശ്രദ്ധ നേടി. 1989-ൽ സ്റ്റീൽ മാഗ്നോളിയാസ് എന്ന ചിത്രത്തിലൂടെ തന്റെ ആദ്യത്തെ ഗോൾഡൻ ഗ്ലോബ് അവാർഡും ഓസ്ക്കാർ നാമനിർദ്ദേശവും നേടി.
1990-ൽ പുറത്തിറങ്ങിയ പ്രെറ്റി വുമൺ എന്ന ചിത്രത്തിലൂടെ അന്താരാഷ്ട്രതലത്തിൽ ശ്രദ്ധിക്കപ്പെട്ടു. റിച്ചാർഡ് ഗിയറിനോടൊപ്പം ചെയ്ത ആ ചിത്രത്തിലെ കോൾ ഗേളിന്റെ വേഷം അക്കാലത്തെ പല നായികനടിമാരും തിരസ്ക്കരിച്ചതായിരുന്നു. തുടർന്ന് ഒട്ടനവധി ഹിറ്റ് ചിത്രങ്ങളിലഭിനയിക്കുകയും ഹോളിവുഡിലെ ഒന്നാം നിര നായികയാകുകയും ചെയ്തു. 2000-ത്തിൽ എറിൻ ബ്രോക്കോവിച്ച്എറിൻ ബ്രോക്കോവിച്ചിന്റെ ജീവിതത്തെ ആസ്പദമാക്കി അതേ പേരിൽ നിർമ്മിച്ച ചിത്രത്തിലെ ടൈറ്റിൽ റോൾ ആദ്യമായി ജൂലിയ റോബർട്ട്സിന് മികച്ച നടിക്കുള്ള ഓസ്ക്കാർ അവാർഡ് നേടിക്കൊടുത്തു.
1972-ൽ ജൂലിയയുടെ മാതാപിതാക്കൾ വിവാഹമോചിതരായി. ജൂലിയയുടെ പത്താം വയസ്സിൽ പിതാവ് കാൻസർ പിടിപെട്ട് മരിച്ചു. സ്മിർനയിലെ ഫിറ്റ്സ്‌ഹ്യൂ ലീ എലമെന്ററി സ്കൂൾ, ഗ്രിഫിൻ മിഡിൽ സ്കൂൾ, കാംപ്ബെൽ ഹൈസ്കൂൾ എന്നിവിടങ്ങളിലായിരുന്നു വിദ്യാഭ്യാസം. സ്കൂളിലെ ബാന്റിൽ ക്ലാർനെറ്റ് വായിച്ചിരുന്നു. ഹൈസ്കൂൾ പാസ്സായ ശേഷം അഭിനയജീവിതം ലക്ഷ്യമാക്കി ന്യൂയോർക്കിലേക്ക് തിരിച്ചു. അവിടെ ക്ലിക്ക് മോഡലിംഗ് ഏജൻസിയുമായി കരാറിലേർപ്പെടുകയും അഭിനയക്ലാസ്സുകളിൽ ചേരുകയും ചെയ്തു.
ബെറ്റി ലൂ - വാൾട്ടർ റോബർട്ട്സ് ദമ്പതികളുടെ മകളായി ജോർജ്ജിയയിലെ അറ്റ്ലാന്റയിൽ ജനിച്ചു. പിതാവ് ബാപ്റ്റിസ്റ്റും മാതാവ് റോമൻ കത്തോലിക്കാ വിശ്വാസിയുമായിരുന്നു. കത്തോലിക്ക വിശ്വാസത്തിലാണ് ജൂലിയ വളർന്നത്. അഭിനേതാക്കളും നാടകപ്രവർത്തകരുമായിരുന്ന മാതാപിതാക്കൾ ജോർജ്ജിയയിൽ ഒരു അഭിനയക്കളരി നടത്തിയിരുന്നു. സഹോദരൻ എറിക് റോബർട്ട്സ്, സഹോദരി ലിസാ റോബർട്ട്സ് ഗില്ലൻ എന്നിവരും അഭിനേതാക്കളാണ്.
2009-ൽ ഈ കക്ഷി ജനാധിപത്യ സംരക്ഷണ സമിതിയുമായി ലയിക്കുകയുണ്ടായി. 2012-ൽ യു.ഡി.എഫ്. സംവിധാനവുമായി തുടർന്നുപോകാൻ താല്പര്യമില്ലാത്തതിനാൽ എ.വി. താമരാക്ഷൻ ജെ.എസ്.എസിൽ നിന്ന് രാജിവയ്ക്കുകയുണ്ടായി. ഇത് സി.പി.എമ്മിനെ ശക്തിപ്പെടുത്താനാണെന്നും അദ്ദേഹം അവകാശപ്പെടുകയുണ്ടായി .
2014ലെ ലോക്സഭാ തിരഞ്ഞെടുപ്പിൽ ആർ.എസ്.പി. ബി.ജെ.പി നേതൃത്വം നൽകുന്ന എൻ.ഡി.എ മുന്നണിയെപിന്തുണക്കുകയും പാർട്ടി ജനറൽ സെക്രട്ടറി എ.വി.താമരാക്ഷൻ ആലപ്പുഴയിൽ എൻ.ഡി.എ സ്ഥാനാർഥിയായി മത്സരിക്കുകയും ചെയ്തിരുന്നു. 2016ൽ ആർ.എസ്.പി എൻ.ഡി.എ വിട്ടതായി പ്രഖ്യാപിക്കുകയും മാതൃ സംഘടനയായ ആർ.എസ്.പി യിലേക്ക് മടങ്ങുമെന്നും താമരാക്ഷൻ കോട്ടയത്ത് പത്രസമ്മേളനത്തിൽ അറിയിച്ചിരുന്നു.എൻ.ഡി.എ മുന്നണിയുടെ ഭാഗമായി ഒരു സീറ്റിലാണ് തദ്ദേശ തിരഞ്ഞെടുപ്പിൽ ആർ.എസ്.പി മത്സരിച്ചത്. കോട്ടയം നഗരസഭയിലായിരുന്നു മത്സരം. ജില്ലാ സെക്രട്ടറി പ്രമോദ് ഒറ്റക്കണ്ടമായിരുന്നു സ്ഥാനാർഥി. 5 സ്ഥാഥാനാർത്ഥികൾ ജന വിധി തേടിയപ്പോൾ പ്രമോദ് ഒറ്റക്കണ്ടത്തിന് ലഭിച്ചത് 111 വോട്ട് ആയിരുന്നു . ഏറെ സാധ്യത ഉണ്ടായിിരുന്ന സി പി എം സ്ഥാനാർത്ഥി പി കെ തങ്കപ്പൻ 48 വോട്ടുകൾക്ക് പരാജയപ്പെട്ടു .
2005-ൽ ആർ.എസ്.പി. ഐക്യജനാധിപത്യ മുന്നണി വിട്ടു. ഈ തീരുമാനം പാർട്ടി ജനറൽ സെക്രട്ടറി എ.വി. താമരാക്ഷന്റേതാണ് എന്ന് അഭിപ്രായമുയർന്നിരുന്നു. ബാബു ദിവാകരൻ പാർട്ടിയിൽ നിന്ന് വിഘടിച്ചുപോവുകയും റെവല്യൂഷണറി സോഷ്യലിസ്റ്റ് പാർട്ടി ഓഫ് ഇന്ത്യ എന്ന കക്ഷി രൂപീകരിക്കുകയും ചെയ്തു. ആർ.എസ്.പി. ഐക്യജനാധിപത്യ മുന്നണിയിൽ ചേരുകയുണ്ടായി. 2006-ലെ സംസ്ഥാന തിരഞ്ഞെടുപ്പിൽ ആർ.എസ്.പി. ഒരു നിയോജകമണ്ഡലത്തിൽ മത്സരിച്ചിരുന്നു. മറ്റിടങ്ങളിൽ കക്ഷി ഇടതു ജനാധിപത്യ മുന്നണിയെ പിന്തുണയ്ക്കുകയായിരുന്നു ചെയ്തത്.
2001-ലെ സംസ്ഥാന തിരഞ്ഞെടുപ്പിൽ ഐക്യ ജനാധിപത്യ മുന്നണിക്കൊപ്പം മത്സരിച്ച ആർ.എസ്.പി. സ്ഥാനാർത്ഥികളിൽ ഷിബു ബേബി ജോൺ , ബാബു ദിവാകരൻ എന്നിവർ വിജയിച്ചു. നാലു സ്ഥാനാർത്ഥികളാണ് മത്സര രംഗത്തുണ്ടായിരുന്നത്. ഈ തിരഞ്ഞെടുപ്പിൽ പോൾ ചെയ്തതിൽ 1.37% വോട്ടുകളാണ് ഈ കക്ഷിക്ക് ലഭിച്ചത്. തിരഞ്ഞെടുപ്പിനുശേഷം ബാബു ദിവാകരൻ തൊഴിൽ വകുപ്പ് മന്ത്രിയാകുകയുണ്ടായി.
2001-ൽ കേരളത്തിൽ റെവല്യൂഷണറി സോഷ്യലിസ്റ്റ് പാർട്ടി പിളർന്നുണ്ടായ കക്ഷിയാണ് റെവല്യൂഷനറി സോഷ്യലിസ്റ്റ് പാർട്ടി ഓഫ് കേരള . ആർ.എസ്.പി. എന്നാണ് ചുരുക്കപ്പേര്. പാർട്ടി രൂപീകരിക്കപ്പെട്ട സമയത്ത് ബേബി ജോണായിരുന്നു പാർട്ടി നേതാവ്.
ക്ളീൻ ആദ്യമായി അന്താരാഷ്ട്രതലത്തിൽ അറിയപ്പെടുന്നത് അവരുടെ ആൾട്ടർ-ഗ്ലോബലൈസേഷൻ പുസ്തകം നോ ലോഗോ കൊണ്ടാണ്. അർജന്റീനയുടെ അധിനിവേശ ഫാക്ടറികളെക്കുറിച്ചുള്ള ഡോക്യുമെന്ററി ചിത്രമായ ദ ടേക്ക് , അവർ എഴുതി. ഭർത്താവ് അവി ലൂയിസ് സംവിധാനം ചെയ്തു. അവരുടെ പ്രൊഫൈൽ കൂടുതൽ വർദ്ധിപ്പിച്ചു. അതേസമയം നവലിബറൽ സാമ്പത്തിക ശാസ്ത്രത്തിന്റെ ചരിത്രത്തെക്കുറിച്ചുള്ള വിമർശനാത്മക വിശകലനമായ ദി ഷോക്ക് ഡോക്ട്രിൻ അവളെ ഉറപ്പിച്ചു. അന്താരാഷ്ട്ര വേദിയിലെ ഒരു പ്രമുഖ ആക്ടിവിസ്റ്റായി നിലകൊള്ളുന്നു. ദി ഷോക്ക് ഡോക്ട്രിൻ അൽഫോൻസോയും ജോനാസ് ക്യൂറോണും ചേർന്ന് ആറ് മിനിറ്റ് ദൈർഘ്യമുള്ള ഒരു സഹയാത്രിക സിനിമയായും മൈക്കൽ വിന്റർബോട്ടത്തിന്റെ ഫീച്ചർ-ലെംഗ്ത്ത് ഡോക്യുമെന്ററിയായും രൂപാന്തരപ്പെടുത്തി. ന്യൂയോർക്ക് ടൈംസിന്റെ നോൺ-ഫിക്ഷൻ ബെസ്റ്റ് സെല്ലറും ഹിലാരി വെസ്റ്റൺ റൈറ്റേഴ്‌സ് ട്രസ്റ്റ് പ്രൈസ് നോൺഫിക്ഷനുള്ള ജേതാവും ആയിരുന്നു ക്ളീനിന്റെ ദിസ് ദിസ് ചേഞ്ച്സ് എവരിതിങ്ങ്: ക്യാപ്പിറ്റലിസം വേഴ്സസ് ദി ക്ലൈമറ്റ് .
ക്യൂബെക്കിലെ മോൺട്രിയലിൽ ജനിച്ച നവോമി ക്ലീൻ സമാധാന പ്രവർത്തനത്തിന്റെ ചരിത്രമുള്ള ഒരു ജൂത കുടുംബത്തിലാണ് വളർന്നത്. അവരുടെ മാതാപിതാക്കൾ സ്വയം വിവരിച്ച ഹിപ്പികളായിരുന്നു. അവർ വിയറ്റ്നാം യുദ്ധത്തെ പ്രതിരോധിക്കുന്നവരായി 1967-ൽ അമേരിക്കയിൽ നിന്ന് കുടിയേറി. അവരുടെ അമ്മ, ഡോക്യുമെന്ററി ഫിലിം മേക്കർ ബോണി ഷെർ ക്ലീൻ, അവരുടെ അശ്ലീല വിരുദ്ധ ചിത്രമായ നോട്ട് എ ലവ് സ്റ്റോറിയിലൂടെ പ്രശസ്തയാണ്. അവരുടെ പിതാവ് മൈക്കൽ ക്ലീൻ ഒരു ഫിസിഷ്യനും സോഷ്യൽ റെസ്‌പോൺസിബിലിറ്റിക്ക് വേണ്ടിയുള്ള ഫിസിഷ്യൻസ് അംഗവുമാണ്. അവരുടെ സഹോദരൻ സേത്ത് ക്ലീൻ ഒരു എഴുത്തുകാരനും കനേഡിയൻ സെന്റർ ഫോർ പോളിസി ആൾട്ടർനേറ്റീവ്സിന്റെ ബ്രിട്ടീഷ് കൊളംബിയ ഓഫീസിന്റെ മുൻ ഡയറക്ടറുമാണ്.
രണ്ടാം ലോകമഹായുദ്ധത്തിനുമുമ്പ്, അവരുടെ പിതാമഹന്മാർ കമ്മ്യൂണിസ്റ്റുകളായിരുന്നു. എന്നാൽ 1939-ലെ മൊളോടോവ്-റിബൻട്രോപ്പ് ഉടമ്പടിക്ക് ശേഷം അവർ സോവിയറ്റ് യൂണിയനെതിരെ തിരിയാൻ തുടങ്ങി. 1942-ൽ, ഡിസ്നിയിലെ ആനിമേറ്ററായിരുന്ന അവരുടെ മുത്തച്ഛനെ 1941-ലെ പണിമുടക്കിന് ശേഷം പുറത്താക്കി. പകരം ഒരു കപ്പൽശാലയിലെ ജോലിയിലേക്ക് മാറേണ്ടി വന്നു.1956 ആയപ്പോഴേക്കും അവർ കമ്മ്യൂണിസം ഉപേക്ഷിച്ചു. ക്ളീനിന്റെ പിതാവ് വളർന്നത് സാമൂഹിക നീതിയുടെയും വംശീയ സമത്വത്തിന്റെയും ആശയങ്ങളാൽ ചുറ്റപ്പെട്ടവനായിരുന്നു. എന്നാൽ ചുവന്ന ഡയപ്പർ ബേബി എന്ന് വിളിക്കപ്പെടുന്ന "കമ്മ്യൂണിസ്റ്റുകളുടെ കുട്ടിയാകുന്നത് ബുദ്ധിമുട്ടുള്ളതും ഭയപ്പെടുത്തുന്നതുമാണ്".
രാഷ്ട്രീയ വിശകലനങ്ങൾ, ഇക്കോഫെമിനിസത്തിന്റെ പിന്തുണ, സംഘടിത തൊഴിൽ, ഇടതുപക്ഷ രാഷ്ട്രീയം, കോർപ്പറേറ്റ് ആഗോളവൽക്കരണത്തെക്കുറിച്ചുള്ള വിമർശനം, ഫാസിസം, ഇക്കോഫാസിസം മുതലാളിത്തം എന്നിവയ്ക്ക് പേരുകേട്ട കാനഡക്കാരിയായ ഒരു എഴുത്തുകാരിയും സാമൂഹ്യപ്രവർത്തകയും ചലച്ചിത്ര പ്രവർത്തകയും പരിസ്ഥിതിവാദിയുമാണ് നവോമി എ. ക്ലീൻ ഒരു കനേഡിയൻ 2021-ലെ കണക്കനുസരിച്ച് അവർ ബ്രിട്ടീഷ് കൊളംബിയ സർവകലാശാലയിലെ കാലാവസ്ഥാ നീതിയുടെ അസോസിയേറ്റ് പ്രൊഫസറുമാണ്. കാലാവസ്ഥാ നീതിയുടെ ഒരു കേന്ദ്രത്തിന്റെ സഹ-നിർദ്ദേശകയുമാണ്.
2016-ൽ, കാലാവസ്ഥാ നീതിയോടുള്ള അവരുടെ ആക്ടിവിസത്തിന് ക്ളീനിന് സിഡ്‌നി സമാധാന സമ്മാനം ലഭിച്ചു. ഗോട്ട്‌ലീബ് ഡട്ട്‌വെയ്‌ലർ ഇൻസ്റ്റിറ്റ്യൂട്ട് സമാഹരിച്ച 2014 ലെ ചിന്താ നേതാക്കളുടെ റാങ്കിംഗ്, പ്രോസ്‌പെക്റ്റ് മാസികയുടെ ലോക ചിന്തകരുടെ 2014 വോട്ടെടുപ്പ്,മക്ലീന്റെ 2014 പവർ ലിസ്റ്റ് എന്നിവയുൾപ്പെടെ, മികച്ച സ്വാധീനമുള്ള ചിന്തകരുടെ ആഗോള, ദേശീയ പട്ടികകളിൽ ക്ലീൻ ഇടയ്‌ക്കിടെ പ്രത്യക്ഷപ്പെടുന്നു. അവർ മുമ്പ് കാലാവസ്ഥാ പ്രവർത്തക ഗ്രൂപ്പായ 350. യുടെ ഡയറക്ടർ ബോർഡ് അംഗമായിരുന്നു.[
ക്ലീനിന്റെ ഭർത്താവ് അവി ലൂയിസ് ഒരു രാഷ്ട്രീയ, പത്രപ്രവർത്തക കുടുംബത്തിലാണ് ജനിച്ചത്. അദ്ദേഹത്തിന്റെ മുത്തച്ഛൻ ഡേവിഡ് ലൂയിസ് ഒരു ആർക്കിടെക്റ്റും ഫെഡറൽ ന്യൂ ഡെമോക്രാറ്റിക് പാർട്ടിയുടെ നേതാവുമായിരുന്നു. അച്ഛൻ സ്റ്റീഫൻ ലൂയിസ് ഒന്റാറിയോ ന്യൂ ഡെമോക്രാറ്റിക് പാർട്ടിയുടെ നേതാവായിരുന്നു.ടിവി ജേണലിസ്റ്റായും ഡോക്യുമെന്ററി ഫിലിം മേക്കറായും അവി ലൂയിസ് പ്രവർത്തിക്കുന്നു. ദമ്പതികളുടെ ഏക മകനായ ടോമ 2012 ജൂൺ 13 ന് ജനിച്ചു.
1877 ഒക്റ്റോബർ 21-നാണ് സുബ്രഹ്മണ്യ അയ്യർ ജനിച്ചത്. എസ്. വൈദ്യനാഥ അയ്യരായിരുന്നു പിതാവ്. ഇദ്ദേഹം സെന്റ് ജോസഫ് കോളേജിൽ പഠനത്തിനു ശേഷം തിരുവിതാംകൂറിൽ അഭിഭാഷകനായി ജോലി ചെയ്യാനാരംഭിക്കുകയും ചെയ്തു. ഇദ്ദേഹം തിരുവിതാംകൂർ ഹൈക്കോടതിയുടെ ചീഫ് ജസ്റ്റീസായിരുന്നു. ഇതിനു ശേഷം 1929-ലാണ് ഇദ്ദേഹം ദിവാനായി നിയമിതനായത്.
എം.ഇ. വാട്ട്സിനു ശേഷം സുബ്രഹ്മണ്യ അയ്യർ 1929-ൽ ദിവാനായി നിയമിതനായി. 1932-ൽ ഇദ്ദേഹത്തിനു ശേഷം മുഹമ്മദ് ഹബീബുള്ളയാണ് ദിവാനായത്. 1931-ൽ മോട്ടിലാൽ നെഹ്രുവിന്റെ മരണത്തെത്തുടർന്ന് തിരുവിതാംകൂറിലുണ്ടായ ഹർത്താൽ ഇദ്ദേഹത്തിന് നേരിടേണ്ടി വന്നിട്ടുണ്ട്.
1934-ൽ സുബ്രഹ്മണ്യ അയ്യർ കേരള ഹിന്ദു മിഷന്റെ പ്രസിഡന്റായി. 1941-ൽ രവീന്ദ്രനാഥ ടാഗോർ മരിച്ചതിനു ശേഷം കേരള ടാഗോർ അക്കാദമി രൂപീകരിച്ചപ്പോൾ ഇദ്ദേഹമായിരുന്നു ആദ്യ പ്രസിഡന്റായത്.
പൂനെയിലെ ഒരു സമ്പന്ന യാഥാസ്ഥിതിക ചിത്പവൻ ബ്രാഹ്മണ കുടുംബത്തിലാണ് ജനനം. യമുന എന്നായിരുന്നു ആദ്യത്തെ പേര്. ഗൺപത്റാവു അമൃത്‌സ്വർ ജോഷി എന്നായിരുന്നു പിതാവിന്റെ പേര്. മാതാവ് ഗംഗുബായ് ജോഷി. അക്കാലത്തെ പതിവ് പോലെ, അമ്മയുടെ സമ്മർദ്ദം മൂലം ഒമ്പതാം വയസ്സിൽ തന്നേക്കാൾ 20 വയസ്സിനു മൂപ്പുള്ള ഗോപാൽ റാവു എന്ന വിഭാര്യനുമായി യമുനയുടെ വിവാഹം നടത്തപ്പെട്ടു. കല്യാണിൽ തപാൽ വകുപ്പിൽ ഗുമസ്തനായിരുന്ന ഗോപാൽ റാവുവാണ് യമുനയുടെ പേര് ആനന്ദിബായ് എന്നു മാറ്റിയത്. അദ്ദേഹത്തിന് കല്യാണിൽ നിന്ന് അലിബാഗിലേക്കും ഒടുവിൽ കൽക്കട്ടയിലേക്കും സ്ഥലം മാറ്റമുണ്ടായി. സ്ത്രീകളുടെ വിദ്യാഭ്യാസത്തെ പിന്തുണച്ചിരുന്ന ഒരു പുരോഗമനവാദിയായിരുന്നു ഗോപാൽ റാവു. അക്കാലത്ത് സ്ത്രീകൾക്ക് വിദ്യാഭ്യാസത്തെ പിന്തുണച്ചിരുന്ന പണ്ഡിത രമാബായിയുടെ ബന്ധു കൂടിയായിരുന്നു അദ്ദേഹം. ആ കാലഘട്ടത്തിൽ സംസ്കൃതം പഠിക്കുന്നതിലും പ്രയോജനപ്രദം ഇംഗ്ലീഷ് പഠിക്കുന്നതാണെന്ന് തിരിച്ചറിഞ്ഞ അദ്ദേഹം ആനന്ദിബായിയെ ഇംഗ്ലീഷ് വിദ്യാഭ്യാസം നേടുവാൻ സഹായിച്ചു.
ഗോപാൽ റാവു അവളെ വൈദ്യശാസ്ത്രം പഠിക്കാൻ പ്രോത്സാഹിപ്പിച്ചു. 1880-ൽ അദ്ദേഹം പ്രശസ്ത അമേരിക്കൻ മിഷനറിയായ റോയൽ വൈൽഡറിന് ഒരു കത്ത് അയച്ചു, യുഎസിൽ തനിക്ക് അനുയോജ്യമായ ഒരു തസ്തികയെക്കുറിച്ച് അന്വേഷിക്കാനുള്ള ഭാര്യയുടെ താൽപ്പര്യം പ്രസ്താവിച്ചു. വൈൽഡർ തന്റെ പ്രിൻസ്റ്റണിന്റെ മിഷനറി റിവ്യൂവിൽ കത്തിടപാടുകൾ പ്രസിദ്ധീകരിച്ചു. ന്യൂജേഴ്‌സിയിലെ റോസെല്ലിലെ താമസക്കാരിയായ തിയോഡിഷ്യ കാർപെന്റർ തന്റെ ദന്തഡോക്ടറെ കാണാൻ കാത്തിരിക്കുന്നതിനിടയിൽ യാദൃശ്ചികമായി ഇത് വായിച്ചു. മെഡിസിൻ പഠിക്കാനുള്ള ആനന്ദിബായിയുടെ ആഗ്രഹവും, ഗോപാൽറാവു ഭാര്യക്ക് നൽകിയ പിന്തുണയും കണ്ട് ആകൃഷ്ടയായ അവർ ആനന്ദിബായിക്ക് കത്തെഴുതി. തിയോഡിഷ്യ ആനന്ദിബായിയും അടുത്ത സൗഹൃദം വളർത്തിയെടുക്കുകയും പരസ്പരം "അമ്മായി" എന്നും "അനന്തരവൾ" എന്നും വിളിക്കാനും തുടങ്ങി. പിന്നീട്, ആനന്ദി ബായി യുഎസിൽ താമസിക്കുന്ന സമയത്ത് തിയോഡിഷ്യ ആനന്ദിബായിക്ക് റോഷെലിൽ ആതിഥേയത്വം വഹിച്ചു.
22 വയസ്സ് തികയുന്നതിന് മുമ്പ് 1887 ഫെബ്രുവരി 26 ന് പൂനെയിൽ വച്ച് ആനന്ദിബായി ക്ഷയരോഗം ബാധിച്ച് മരിച്ചു. അവളുടെ മരണത്തിന് വർഷങ്ങൾക്ക് മുമ്പ് തന്നെ അവൾ ക്ഷീണിതയായിരുന്നു, നിരന്തരമായ ബലഹീനതകൾ അനുഭവപ്പെട്ടു. അമേരിക്കയിൽ നിന്ന് മെഡിസിൻ അയച്ചുകൊടുത്തെങ്കിലും ഫലമുണ്ടായില്ല, മരണം വരെ അവൾ മെഡിസിൻ പഠിച്ചു. അവളുടെ മരണത്തിൽ ഇന്ത്യയൊട്ടാകെ ദുഃഖം രേഖപ്പെടുത്തി. അവളുടെ ചിതാഭസ്മം തിയോഡിഷ്യ കാർപെന്ററിന് അയച്ചു, അവർ ന്യൂയോർക്കിലെ പോക്ക്‌കീപ്‌സിയിലെ പോക്ക്‌കീപ്‌സി ഗ്രാമീണ സെമിത്തേരിയിലെ അവളുടെ കുടുംബ സെമിത്തേരിയിൽ സ്ഥാപിച്ചു. ആനന്ദി ജോഷി ഒരു ഹിന്ദു ബ്രാഹ്മണ പെൺകുട്ടിയാണെന്നും വിദേശത്ത് വിദ്യാഭ്യാസം നേടുകയും മെഡിക്കൽ ബിരുദം നേടുകയും ചെയ്ത ആദ്യ ഇന്ത്യൻ വനിതയാണെന്നും ലിഖിതത്തിൽ പറയുന്നു.
ജോഷി ദമ്പതികൾ കൽക്കത്തയിലായിരുന്നപ്പോൾ ആനന്ദിബായിയുടെ ആരോഗ്യനില വഷളായിക്കൊണ്ടിരുന്നു. അവൾക്ക് ബലഹീനത, നിരന്തരമായ തലവേദന, ഇടയ്ക്കിടെയുള്ള പനി, ശ്വാസതടസ്സം എന്നിവ അനുഭവപ്പെട്ടു. തിയോഡിഷ്യ അമേരിക്കയിൽ നിന്ന് മരുന്നുകൾ അയച്ചുകൊടുത്തു. എങ്കിലും ഫലമൂണ്ടായില്ല. 1883-ൽ ഗോപാൽറാവു സെറാംപൂരിലേക്ക് സ്ഥലം മാറ്റപ്പെട്ടു, ആരോഗ്യനില മോശമായിട്ടും ആനന്ദിബായിയെ അവളുടെ മെഡിക്കൽ പഠനത്തിനായി അമേരിക്കയിലേക്ക് അയക്കാൻ അദ്ദേഹം തീരുമാനിച്ചു. ആശങ്കയുണ്ടെങ്കിലും ഉന്നത വിദ്യാഭ്യാസം നേടി മറ്റ് സ്ത്രീകൾക്ക് മാതൃകയാകാൻ ഗോപാൽറാവു അവളെ ബോധ്യപ്പെടുത്തി.
ആനന്ദിബായി കൊൽക്കത്തയിൽ നിന്ന് ന്യൂയോർക്കിലേക്ക് കപ്പലിൽ യാത്ര ചെയ്തു, തോർബോൺസിന്റെ പരിചയക്കാരായ രണ്ട് ഇംഗ്ലീഷ് മിഷനറി സ്ത്രീകൾ അവളെ പരിചരിച്ചു. ന്യൂയോർക്കിൽ, തിയോഡിഷ്യ കാർപെന്റർ 1883 ജൂണിൽ അവളെ സ്വീകരിക്കാൻ എത്തിയിരുന്നു. ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിന് ആനന്ദിബായ് കത്തെഴുതി, അവരുടെ മെഡിക്കൽ പ്രോഗ്രാമിലേക്ക് പ്രവേശനം ആവശ്യപ്പെട്ടു, ഇത് ലോകത്തിലെ രണ്ടാമത്തെ വനിതാ മെഡിക്കൽ പ്രോഗ്രാമായിരുന്നു. കോളേജിന്റെ ഡീൻ റേച്ചൽ ബോഡ്‌ലി അവൾക്ക് അംഗത്വം നൽകി.
അമേരിക്കയിലേക്ക് പോയി മെഡിക്കൽ ബിരുദം നേടാനുള്ള തന്റെ തീരുമാനം വിശദീകരിച്ചുകൊണ്ട് ആനന്ദിബായി സെറാംപൂർ കോളേജ് ഹാളിൽ സമൂഹത്തെ അഭിസംബോധന ചെയ്തു. താനും ഭർത്താവും അനുഭവിച്ച പീഡനങ്ങളെക്കുറിച്ച് അവൾ ചർച്ച ചെയ്തു. ഇന്ത്യയിൽ വനിതാ ഡോക്ടർമാരുടെ ആവശ്യകത അവർ ഊന്നിപ്പറഞ്ഞു, ഹിന്ദു സ്ത്രീകൾക്ക് ഹിന്ദു സ്ത്രീകൾക്ക് മികച്ച ഡോക്ടർമാരായി സേവിക്കാൻ കഴിയുമെന്ന് അവൾ അഭിപ്രായപ്പെട്ടു. അവളുടെ പ്രസംഗത്തിന് നല്ല സ്വീകാര്യത ലഭിച്ചു, ഇന്ത്യയുടെ എല്ലാ ഭാഗത്തുനിന്നും സാമ്പത്തിക സംഭാവനകൾ ഒഴുകാൻ തുടങ്ങി.
പതിനാലാമത്തെ വയസ്സിൽ ആനന്ദിബായി ഒരു ആൺകുട്ടിയെ പ്രസവിച്ചു, പക്ഷേ വൈദ്യസഹായം ലഭിക്കാത്തതിനാൽ ആ കുട്ടി ആകെ പത്തു ദിവസം മാത്രമേ ജീവിച്ചിരുന്നുള്ളൂ. ഇത് ആനന്ദിയുടെ ജീവിതത്തിൽ ഒരു വഴിത്തിരിവായി മാറുകയും അവളെ ഒരു ഡോക്റ്റർ ആകാൻ പ്രേരിപ്പിക്കുകയും ചെയ്തു. ഗോപാൽറാവു അവളെ മിഷനറി സ്‌കൂളുകളിൽ ചേർക്കാൻ ശ്രമിച്ചിട്ടും പറ്റാാതെ വന്നതോടെ അവർ കൽക്കത്തയിലേക്ക് മാറി. അവിടെ അവൾ സംസ്കൃതവും ഇംഗ്ലീഷും വായിക്കാനും സംസാരിക്കാനും പഠിച്ചു.
19-ാം വയസ്സിൽ ആനന്ദിബായി തന്റെ മെഡിക്കൽ പരിശീലനം ആരംഭിച്ചു. അമേരിക്കയിൽ, തണുത്ത കാലാവസ്ഥയും അപരിചിതമായ ഭക്ഷണക്രമവും കാരണം അവളുടെ ആരോഗ്യം വഷളായിക്കൊണ്ടിരുന്നു. അവൾക്ക് ക്ഷയരോഗം പിടിപെട്ടു. എന്നിരുന്നാലും, 1886 മാർച്ചിൽ അവൾ എംഡി ബിരുദം നേടി. "ആര്യൻ ഹിന്ദുക്കൾക്കിടയിലെ പ്രസവചികിത്സ" എന്നതായിരുന്നു അവളുടെ പ്രബന്ധത്തിന്റെ വിഷയം.
1886-ൽ ഇന്ത്യയിൽ മടങ്ങി എത്തിയ ആനന്ദിക്ക് വൻവരവേൽപ്പ് ലഭിച്ചു. കോലാപ്പൂർ നാട്ടു രാജ്യത്ത് ആൽബർട്ട് എഡ്വേർഡ് ആശുപത്രിയിൽ നിയമിതയായി. പ്രബന്ധം ആയുർവേദ ഗ്രന്ഥങ്ങളിൽ നിന്നും അമേരിക്കൻ മെഡിക്കൽ പാഠപുസ്തകങ്ങളിൽ നിന്നുമുള്ള റഫറൻസുകൾ ഉപയോഗിച്ചു. ബിരുദം നേടിയപ്പോൾ, വിക്ടോറിയ രാജ്ഞി അവൾക്ക് ഒരു അഭിനന്ദന സന്ദേശം അയച്ചു.
തോർബോൺ എന്നു പേരുള്ള ഒരു ഭിഷഗ്വര ദമ്പതികൾ ആനന്ദിബായി പെൻസിൽവാനിയയിലെ വുമൺസ് മെഡിക്കൽ കോളേജിൽ അപേക്ഷിക്കാൻ നിർദ്ദേശിച്ചു. പാശ്ചാത്യ രാജ്യങ്ങളിൽ ഉന്നത വിദ്യാഭ്യാസം നേടാനുള്ള ആനന്ദിബായിയുടെ പദ്ധതികളെക്കുറിച്ച് അറിഞ്ഞ യാഥാസ്ഥിതിക ബ്രാഹ്മണ സമൂഹം അവളെ ശക്തമായി അപലപിച്ചു.
വൈസ്രോയിയടക്കം ഇന്ത്യയുടെ വിവിധ ഭാഗങ്ങളിൽ നിന്നുള്ളവരുടെ സാമ്പത്തിക സഹായവുമായി 1883 ജൂണിൽ അവർ ന്യൂയോർക്കിൽ കപ്പലിറങ്ങി. വിമൻസ് മെഡിക്കൽ കോളേജ് ഓഫ് പെൻസിൽ‌വാനിയയിൽ എൻറോൾ ചെയ്തു. 1886 മാർച്ച് 11-ന് എം.ഡി ബിരുദം നേടി.
ഡോ. ആനന്ദിബായ് ഗോപാൽറാവു ജോഷി പാശ്ചാത്യ വൈദ്യശാസ്ത്രത്തിലെ ബിരുദം നേടുന്ന ആദ്യത്തെ ഇന്ത്യൻ വനിതാ ഡോക്ടറായിരുന്നു. ആനന്ദി ഗോപാൽ ജോഷി അഥവാ ആനന്ദിബായ് ജോഷി എന്നും അറിയപ്പെടുന്നു.
1886-ന്റെ അവസാനത്തിൽ, ആനന്ദിബായി ഇന്ത്യയിലേക്ക് മടങ്ങി, വലിയ സ്വീകരണം ലഭിച്ചു. കോലാപ്പൂർ നാട്ടുരാജ്യം അവരെ പ്രാദേശിക ആൽബർട്ട് എഡ്വേർഡ് ഹോസ്പിറ്റലിലെ വനിതാ വാർഡിന്റെ ഫിസിഷ്യൻ ഇൻ-ചാർജ് ആയി നിയമിച്ചു.
ഇവിടെ രണ്ട് ക്ഷേത്രങ്ങൾ ഉണ്ട് .വടക്കെകാവും, തെക്കെകാവും. വടക്കെകാവാണ് പ്രധാന ശ്രീകോവിൽ. ഇവിടെ ഉഗ്രരൂപിണിയായ 'രുധിര മഹാകാളിയാണ്" പ്രതിഷ്ഠ. വടക്കെകാവ് ബുധനൂർ പഞ്ചായത്തിലും തെക്കെകാവ് പുലിയൂർ പഞ്ചായത്തിലും ആണ്. രൗദ്ര മൂർത്തിയായതിനാൽ സ്ത്രീകൾ വടക്കേകാവിൽ പൊതുവേ പോകാറില്ല. കാളി അത്യുഗ്ര ഭാവത്തിൽ ആയതിനാൽ വടക്കേകാവിലെ നടയുടെ പുറത്തെ ഒരു വാതിലെ തുറക്കൂ. അതിനാൽ മറ്റുള്ളവർക്കും അവിടുത്തെ ബിംബം കണ്ടു തൊഴാൻ പറ്റില്ല. കുറുപ്പൻമാരാണ് ഇവിടെ പൂജ നടത്തുന്നത്. അകത്തുകണ്ടത് പുറത്തുപറയില്ല എന്ന പ്രതിജ്ഞയോടെ കുറുപ്പൻമാർ പൂജാദികർമങ്ങൾ നടത്തുന്നു. അടിമുറ്റത്തുമഠത്തിനാണ് ഇവിടുത്തെ തന്ത്രം. തന്ത്രിയാണ് പുലുക്കുറുപ്പിനെ പൂജാരിയായി നിയമിക്കുന്നത്. കൂടാതെ നടപ്പന്തൽ ക്ഷേത്രത്തിന്റെ തെക്ക് ഭാഗത്താണെങ്കിലും ക്ഷേത്രദർശനം കിഴക്കോട്ടാണ്. മദ്യമാണ് നിവേദ്യം.കണ്ട ചേകോൻ എന്ന തീയർ കുടുംബം നിവേദ്യം സമർപ്പിക്കാൻ അവകാശം. കളപ്പൊടിയാണ് ഈ കാവിലെ പ്രസാദം. അരിപ്പൊടി ,മഞ്ഞൾപ്പൊടി ,കരിപ്പൊടി,വാകയിലപ്പൊടി തുടങ്ങിയവ ചേർത്താണ് കളപ്പൊടി ഉണ്ടാക്കുന്നത്‌ .
ക്ഷേത്രത്തിൽ ഒരുമാസം നീണ്ടുനിന്ന ഉത്സവത്തിന് സമാപനം കുറിച്ചാണ് കച്ചയേറ് നടക്കുന്നത്. ക്ഷേത്രമുറ്റത്ത് കിഴക്കുപടിഞ്ഞാറും തെക്കുവടക്കുമായി നാല്പതോളം മീറ്റർ നീളത്തിലും എട്ടടിയോളം ഉയരത്തിലുമായി വൃക്ഷങ്ങളിൽ വലിച്ചുകെട്ടിയ രണ്ട് വടങ്ങളിലാണ് കച്ചയേറ് നടത്തിയത്.മുപ്പത്തിയൊന്നു മീറ്റർ നീളവും ആറുമുതൽ എട്ടുവരെ ഇഞ്ച് വീതിയുമുള്ള വെളുപ്പ്, കറുപ്പ്, ചുവപ്പ് നിറങ്ങളുള്ള തുണികളാണ് കച്ച.തപ്പിന്റെ മേളം മുറുകുമ്പോൾ കച്ചകൾ കൈയിലേന്തിയ ഭക്തർ ആർപ്പുവിളികളുമായി ക്ഷേത്രമുറ്റത്തേക്ക് ഓടിയെത്തി കച്ചകൾ വടത്തിൽ എറിഞ്ഞുപിടിപ്പിക്കും. ആദ്യത്തെ ഏറിനുതന്നെ വടത്തിൽ കച്ച പതിക്കുന്നത് അനുഗ്രഹമായി ഭക്തർ കരുതുന്നു. ദാരികാസുരനെ നിഗ്രഹിച്ച ഭദ്രാഭഗവതി , അസുരന്റെ വയർ പിളർന്ന് കുടൽമാലകൾ വലിച്ചെറിഞ്ഞു എന്ന ഐതിഹ്യമാണ് കച്ചയേറിനു പിന്നിൽ. കച്ചയേറിനുശേഷം കച്ചകൾ ശരീരത്തിൽ ചുറ്റി ബാലന്മാർ താവടിനൃത്തം ചവിട്ടും.